CELEX: 62007CO0477
Language: lt
Date: 2008-07-09 00:00:00
Title: 2008 m. liepos 9 d. Teisingumo Teismo (šeštoji kolegija) nutartis. # Gerlach & Co. NV prieš Belgische Staat. # Prašymas priimti prejudicinį sprendimą: Hof van beroep te Antwerpen - Belgija. # Procedūros reglamento 104 straipsnio 3 dalies pirmoji pastraipa - Bendrijos muitinės kodeksas - Sąvokos "įtraukimas į apskaitą" ir "pranešimas apie muitų sumą skolininkui" - Išankstinis skolos muitinei įtraukimas į apskaitą - Skolos muitinei išieškojimas. # Byla C-477/07.

2008 m. liepos 9 d. Teisingumo Teismo (šeštoji kolegija) nutartis Gerlach & Co. prieš Belgische Staat
      (Byla C‑477/07)
      „Procedūros reglamento 104 straipsnio 3 dalies pirmoji pastraipa – Bendrijos muitinės kodeksas – Sąvokos „įtraukimas į apskaitą“ ir „pranešimas apie muitų sumą skolininkui“ – Išankstinis skolos muitinei įtraukimas į apskaitą – Skolos muitinei išieškojimas“
      1.                     Europos Bendrijų nuosavi ištekliai – Importo ir eksporto muitų išieškojimas išleidus prekes (Tarybos reglamento Nr. 2913/92
            217 straipsnio 1 dalis ir 221 straipsnio 1 dalis; Tarybos reglamento Nr. 1552/89 6 straipsnis) (žr. 18, 22–23 punktus, rezoliucinės
            dalies 1 punktą)
      2.                     Europos Bendrijų nuosavi ištekliai – Importo ir eksporto muitų išieškojimas išleidus prekes (Tarybos reglamento Nr. 2913/92
            221 straipsnio 1 ir 3 dalys) (žr. 25–30 punktus, rezoliucinės dalies 2 punktą)
      Dalykas 
      
         Prašymas priimti prejudicinį sprendimą – 
               Hof van beroep te Antwerpen – 
               1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL L 302, p. 1; 2004 m.
                  specialusis leidimas lietuvių k., 2 sk., 4 t., p. 307), 217 straipsnio ir 221 straipsnio 1 dalies bei 1989 m. gegužės 29 d.
                  Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijos nuosavų išteklių
                  sistemos (OL L 155, p. 1) (dabar – 2000 m. gegužės 22 d. Tarybos reglamentas (EEB, Euratomas) Nr. 1150/2000, įgyvendinantis
                  Sprendimą 94/728/EB, Euratomas) (OL L 130, p. 1; 2004 m. specialusis leidimas lietuvių k., 1 sk., 3 t., p. 169), 6 straipsnio
                  išaiškinimas – Sąvokos „įtraukimas į apskaitą“ ir „pranešimas apie muito sumą skolininkui“ – Išankstinis muito sumos įtraukimas
                  į apskaitą – Skolos išieškojimas.
               
            Rezoliucinė dalis 
      
         
                  1.
               
               
                  
               
               
                  	1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 221 straipsnio 1 dalis
                     aiškintina ta prasme, kad muito sumos „įtraukimas“ į apskaitą yra šio reglamento 217 straipsnio 1 dalyje nustatytas muito
                     sumos „įtraukimas“ į apskaitą, ir šį įtraukimą į apskaitą reikia skirti nuo muito sumos įtraukimo į nuosavų išteklių apskaitą
                     1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl
                     Bendrijos nuosavų išteklių sistemos, 6 straipsnio prasme.
                  
               
            
         
                  2.
               
               
                  
               
               
                  	Reglamento Nr. 2913/92 221 straipsnio 1 dalį reikia aiškinti taip, kad pranešimas apie išieškotiną muito sumą siunčiamas tik
                     tuomet, kai valstybės narės muitinės tarnybos prieš pranešdamos įtraukė muito sumą į apskaitą, ir kad jei apie šią sumą nebuvo
                     pranešta laikantis šioje nuostatoje nustatytų sąlygų, minėtos tarnybos šios sumos išieškoti negali. Tačiau šios tarnybos turi
                     teisę dar kartą apie šią sumą pranešti skolininkui, laikydamosi šioje nuostatoje nustatytų sąlygų ir senaties taisyklių, kurios
                     galiojo muitų skolos atsiradimo dieną.